**Formular nr.6**

 **Contract de prestări servicii**

**nr.\_\_\_\_\_\_\_\_\_\_\_\_\_\_data\_\_\_\_\_\_\_\_\_\_\_\_\_\_\_**

**Preambul**

 În temeiul Legii nr. 98/2016 privind achiziţiile publice s-a incheiat prezentul contract de achizitie publica de servicii, intre:

 **1. Partile contractante**

**ACADEMIA DE STUDII ECONOMICE DIN BUCUREŞTI**, cu sediul în Piaţa Romană nr. 6, sectorul 1 - cod poştal 010374, Oficiul poştal 22, telefon: 021-319.19.00; 319.19.01 / int. 139; fax: 021-319.19.66, cod fiscal 4433775, cont IBAN: RO62 TREZ 23F6 5060 1200 130X deschis la Trezoreria Statului Sector 1 Bucureşti reprezentată prin RECTOR - Prof. univ. dr. Nicolae ISTUDOR, în calitate de **ACHIZITOR**, pe de-o parte

**şi**

**S.C. …………………….**, cu sediul în ………………………...., Jud. ……………., tel: …………….., număr de înregistrare în Registrul Comerțului …………………….. , cod unic de inregistrare ………………….., adresă de email: ……………………., cont Trezorerie: ………………………deschis la Trezoreria …………., reprezentată prin …………………, în calitate de **PRESTATOR**, pe de altă parte.

au convenit încheierea prezentului contract având ca obiect prestarea de **Servicii de audit financiar extern pentru proiectul ”Consolidarea, reabilitarea și modernizarea Corpului C2 (B), S+P+3E, Săli de curs “ Cod SMIS 123788**, cod **CPV**: **79212100-4**- **Servicii de auditare financiara (Rev.2).**

**2. Definiţii**

**2.1** - În prezentul contract următorii termeni vor fi interpretaţi astfel:

**a. contract** - reprezintă prezentul contract şi toate Anexele sale;

**b. achizitor şi prestator** - părţile contractante, aşa cum sunt acestea numite în prezentul contract;

**c. preţul contractului** - preţul plătibil executantului de către achizitor, în baza contractului pentru îndeplinirea integrală şi corespunzătoare a tuturor obligaţiilor sale, asumate prin contract;

**d. servicii** - activităţi a căror prestare fac obiectul contractului;

**e.**

**f. forta majoră** - un eveniment mai presus de controlul părţilor, care nu se datorează greşelii sau vinei acestora, care nu putea fi prevazut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunțiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi.

**g. zi** - zi calendaristică; an - 365 zile;

**h. durata contractului** - intervalul de timp în care prezentul contract operează valabil între părți, potrivit legii, ofertei și documentatiei de atribuire, de la data intrării sale în vigoare și până la epuizarea conventională sau legală a oricarui efect pe care îl produce;

**i. oferta** - actul juridic prin care operatorul economic își manifestă voința de a se angaja din punct de vedere juridic Într-un contract de achizitie publică; oferta cuprinde documentele de calificare, propunerea financiară și propunerea tehnică;

**j. act aditional** - document ce modifică termenii și conditiile contractului de servicii/produse/lucrări;

**k. standard** - standardele, reglementarile tehnice sau orice alte asemenea prevăzute în caietul de sarcini și în propunerea tehnică.

**3. Interpretare**

**3.1** În prezentul contract, cu excepția unei prevederi contrare, cuvintele la forma singular vor include forma de plural și viceversa, acolo unde acest lucru este permis de context.

**3.2** Termenul “zi” sau “zile” sau orice referire la zile reprezintă zile calendaristice dacă nu se specificîă în mod diferit.

**4. Obiectul contractului**

**4.1** Obiectul contractului constă în prestarea de **Servicii de audit financiar extern pentru proiectul ”Consolidarea, reabilitarea și modernizarea Corpului C2 (B), S+P+3E, săli de curs Cod SMIS 123788”**  - COD CPV 79212100-4 *–* Servicii de auditare financiara (Rev.2)*,* în conformitate cu prevederile caietului de sarcini, parte integrantă a prezentului contract- Anexa 1, a ofertei financiare acceptate a prestatorului -Anexa 2, precum și in conformitate cu obligatiile asumate prin prezentul contract.

4.2. Obiectivul misiunii de auditare a cheltuielilor constă în verificarea, de către auditor, a faptului că toate cheltuielile, sunt înregistrate corect în contabilitate şi în evidenţa cheltuielilor şi sunt eligibile în conformitate cu prevederile contractului de finanţare.

4.3 Perioada supusă auditării financiare este întreaga  perioadă de implementare a **”Consolidarea, reabilitarea și modernizarea Corpului C2 (B), S+P+3E, săli de curs Cod SMIS 123788”**  și vizeaza cheltuielile angajate în perioada de implementare și plătite până la depunerea cererii de rambursare finale, în conformitate cu prevederile contractului de finanțare.

4.4 Specificaţiile tehnico-financiare ale activitatilor ce se vor presta in cadrul prezentului contract sunt redate în ***Tabelul I*** de mai jos:

|  |  |  |  |  |  |  |
| --- | --- | --- | --- | --- | --- | --- |
| **Denumire proiect**  | **Tip/ID proiect** | **Manager proiect** | **Nr.total misiuni de audit**  | **Frecventa**  | **Preț unitar/raport de audit (lei, fara TVA)**  | **Valoare totală****(le fără TVA)** |
| *1* | *2* | *3* | *4* | *5* | *6* | *7* |
| „**”Consolidarea, reabilitarea și modernizarea Corpului C2 (B), S+P+3E, săli de curs”**  | **Cod SMIS 123788**   | Prof.Univ.Dr. Răzvan Catalin Dobrea |  9  | 1 misiune de audit/trimestru/2 ani bugetari, 1 misiune finală  | …………. | ………. |

4.5 Inceperea unei misiuni de auditare va fi **notificată,** de achizitor, prestatorului, in scris, cu cel putin o zi lucratoare înaintea declansarii acesteia.

4.6. Termenul de furnizare a primului raport de audit extern intermediar, aferent primului trimestru de implementare a proiectului, respectiv Raportul de audit nr. 1 este de 15 de zile lucrătoare de la semnarea contractului de prestări servicii.

Depunerea rapoartelor de audit extern intermediare pentru restul perioadei de implementare a proiectului, se va face în termen de 15 zile calendaristice de la finalizarea fiecărui trimestru de implementare a proiectului.

Depunerea raportului de audit extern **final** se va face în termen de 15 zile calendaristice de la depunerea ultimei Cereri de Rambursare.

4.7. Pe parcursul perioadei de valabilitate a prezentului, achizitorul isi rezerva dreptul de a modifica cantitatea de servicii solicitate, în funcţie de anumite reglementări legale sau dispozitii ce pot surveni în perioada implementării / derulării proiectelui şi de necesitatea obiectivă a unor eventuale comasări ale unor etape ale proiectelor ce determină, în mod obiectiv, modificarea graficelor pentru depunerea cererilor de rambursare.

**4.8.** Prestatorul se obligă să presteze serviciile în perioada convenită și în conformitate cu obligațiile asumate prin prezentul contract și anexele care fac parte integrantă din prezentul contract.

**5. Preţul contractului**

**5.1** Preţul maxim total convenit pentru îndeplinirea contractului, plătibil prestatorului, de către achizitor pentru întreaga cantitate de servicii care fac obiectul prezentului contract, corect și efectiv prestate, este de **…………..** **lei fără TVA,** la care se adaugă TVA 19% în sumă de **………….,** rezultând o valoare maximă totală cu TVA inclusă de **………….. lei. Pretul maxim plătit de achizitor cuprinde redactarea și depunerea rapoartelor de audit intermediare trimestriale , cât și a raportului final.**

**5.2. (1)** Plata serviciilor efectiv și corect prestate se va realiza în lei, conform prevederilor art. 6, alin (1) din Legea nr. 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesionisti și între aceștia și achizitori, respectiv în termen de maximum 30 zile calendaristice de la data primirii ultimului document de baza căruia se efectuează plata.

**5.2. (2)** Plata serviciilor prestate se va realiza prin virarea sumei aferente acestora, în contul de Trezorerie al Prestatorului, prin ordin de plata, dupa recepția serviciilor prestate, în baza facturilor fiscale emise de Prestator și acceptate de Achizitor.

**5.2. (3**) Achizitorul nu va efectua, iar Prestatorul nu va solicita, plati in avans.

**5.2. (4)** Facturile aferente serviciilor care fac obiectul prezentului contract se comunică achizitorului prin e-mail sau prin poștă cu confirmare de primire sau prin delegat direct la sediul menționat la art. 1 din contract. În caz de divergențe, dovada comunicării facturilor către achizitor, o constituie, după caz, mandatul postal sau ștampila aplicată de registratură achizitorului pe document. Dacă data scadentă este o zi nelucrătoare, termenul de plată va fi decalat până la prima zi lucrătoare, următoare acesteia. Plata serviciilor se va efectua în lei.

**5.2. (5)** Prestatorul este raspunzator de corectitudinea și exactitatea datelor înscrise în facturi și se obligă să restituie atât eventualele sume încasate în plus, cât și foloasele realizate necuvenit, aferent acestora. Sumele încasate în plus, cât şi foloasele necuvenite aferente acestora vor fi restituite achizitorului în termen de 5 zile de la constatare.

**5.2.(6)** Prezentarea unor date eronate sau incomplete, față de prevederile legii și ale contractului de achizitie, în facturile transmise spre decontare, face să nu curgă termenul de plată, dacă achizitorul sesizează prestatorului neregulile constatate și returnează facturile în original, în termen de 15 zile de la primirea facturii.Un nou termen de plată va curge de la confirmarea de către achizitor a noilor facturi prezenntate de către prestator, completate cu date corecte, potrivit legii și contractului.

**5.2. (7)** Plata facturii la terminarea serviciilor corect și integral executate, se va realiza în termenul specificat la art. 5.2. (1) al prezentului contract, după îndeplinirea procedurilor specifice de receptie menţionata în caietul de sarcini, în baza facturii fiscale și a procesului verbal de receptie a serviciilor, semnat fără obiecțiuni de către Achizitor. Dacă verificarea realizată pentru parcurgerea etapelor specifice procedurilor de recepție se prelungeste din diferite motive, dar, în special, din cauza unor eventuale litigii, contravaloarea serviciilor care nu sunt în litigiu va fi platită în termenul specificat la art. 5.2. (1).

**5.3.** Pretul contractului este ferm, prin urmare NU se ajusteaza pe parcursul derularii prezentului contract.

**6. Durata contractului și perioada de execuție**

**6.1**. Prezentul contract intra în vigoare la data semnării sale de către ambele părți.

**6.2.**  Prezentul contract este valabil de la data intrării sale în vigoare și până la epuizarea convențională sau legală a oricărui efect pe care îl produce.

**6.3.** Perioada de prestare a serviciilor de informare și de publicitate va fi pe tot parcursul perioadei de implementare a proiectului **Servicii de audit financiar extern pentru proiectul “Consolidarea, reabilitarea și modernizarea Corpului C2 (B), S+P+3E, Săli de curs’’**, Cod SMIS 123788, respectiv între data semnării contractului de prestări servicii și pâna la data finalizării perioadei de implementare a proiectului.

**6.4.** Încetarea contractului din orice motiv nu afectează drepturile și obligatiile deja scadente.

**7. Documentele contractului**

7.1 Documentele prezentului contract, care fac parte integranta din acesta, sunt:

a) caietul de sarcini (Anexa nr. 1);

b) propunerea tehnică (Anexa nr. 2) ;

c) propunerea financiară (Anexa nr. 3) ;

d) alte anexe / notificări / acte adiţionale, încheiate cu acordul părţilor, dacă vor exista, pe măsura constituirii acestora.

**8. Obligaţiile principale ale prestatorului**

8.1 – (1) Prestatorul se obligă să presteze serviciile în concordanţă cu cerinţele Achizitorului, la standardele şi / sau performanţele asumate prin prezentul contract, în conformitate cu prevederile caietului de sarcini și ale ofertei tehnice asumate. În conditiile existenței unor diferențe/ discrepante între prevederile caietului de sarcini și cele ale ofertei tehnice, prevalează prevederile din caietul de sarcini.

.

8.2 – (2) Prestatorul se obligă să utilizeze, pentru realizarea obiectivelor prezentului contract, unul sau mai multe persoane, fiecare din ei având calitatea de auditor financiar independent respectiv îndeplinesc, în mod cumulativ, următoarele cerinţe:

* deține carnet de membru al CAFR vizat, cu mențiunea „activ” vizat pentru anul 2021;
* este înscris în Registru auditorilor financiari activi întocmit de Camera Auditorilor Financiari din România înregistrată fiscal în România;
* deține Certificat de atestare a calității de auditor financiar eliberat de CAFR;
* nu a fost sancţionat în ultimii trei ani de către Departamentul de Monitorizare şi Competenţă Profesionala al CAFR
* nu se află în conflict de interese cu persoanele care dețin funcții de decizie în cadrul autorității contractante, dar şi a celor implicați în procedură din partea acestuia din urmă, respectiv cu persoanele care aprobă/semnează documente emise în legătură cu/sau pentru atribuirea contractului, inclusiv persoanele care aprobă bugetul aferent autorității contracte, necesar finanțării contractelor de achiziție publică.

8.3. Prestatorul se obligă să înceapă prestarea serviciilor de auditare financiară în termen de o zi lucrătoare la data primirii unei notificări prin mail/fax, din partea unuia sau altuia din beneficiarii achizitorului (manager de proiect/responsabil financiar).

8.4. Prestatorul are obligația de a realiza verificarea eligibilității cheltuielilor declarate de achizitor – beneficiar, având în vedere următoarele elemente, fără a se limita la acestea:

• asigurarea de probe adecvate şi suficiente pentru verificarea eligibilității cheltuielilor, în conformitate cu standardele de audit;

• verificarea evidenţelor contabile ale beneficiarului, a înregistrării adecvate a cheltuielilor şi a veniturilor precum şi la reconcilierea informaţiilor din cererile de rambursare intermediare și finală cu sistemul de contabilitate şi înregistrările din conturile analitice şi sintetice;

• examinarea naturii regulilor de achiziţie publică aplicate pentru fiecare categorie de cheltuieli şi tipuri de cheltuieli, analiza eligibilității cheltuielilor din perspectiva legislaţiei relevante în domeniu şi identificarea și evaluarea naturii şi impactului financiar al eventualelor aspecte de neconformitate sau inacceptabilitate;

• verificarea tuturor aspectelor legate de evidenţa personalului angajat în proiect, corectitudinea calculelor drepturilor salariale conform pontajelor, rapoartelor de activitate, contractelor de muncă precum şi modul de respectare a legislaţiei specifice în domeniu;

• verificarea corectitudinii aplicării legislaţiei din domeniul fiscal, constituirea şi plata corectă a impozitelor, taxelor şi contribuţiilor specifice cheltuielilor angajate în proiect precum şi eligibilitatea acestora, prin raportarea la condiţiile stipulate prin contractul de finanțare.

8.5.La încheierea fiecărei misiunii de auditare financiară, prestatorul va furniza achizitorului raportul de auditare.

**8.6**. Prestatorul are obligația de a presta serviciile care fac obiectul prezentului contract cu profesionalism și promptitudinea cuvenite angajajamentului asumat și în conformitate cu cerintele achizitorului și obligatiile asumate prin prezentul contract.

8.7. Prestatorul are obligația de a furniza achizitorului toate dovezile solicitate de acesta cu privire la îndeplinirea obiectului contractului, inclusiv, dar fără a se limita la acesta.

**8.8.** Prestatorul are obligația de a păstra confidentialitatea tuturor documentelor, informațiilor și a datelor colectate cu ocazia îndeplinirii obiectului prezentului contract.

**8.9.** Prestatorul este pe deplin responsabil pentru serviciile prestate, pe toată perioada de derulare a contractului.Totodată, este raspunzator atât de siguranța tuturor operațiunilor și metodelor de prestare utilizate, cât și de calificarea personalului folosit pe toată perioada contractului.

**8.10.** Prestatorul se obligă să respecte, pe toată perioada contractului, regulile obligatorii referitoare la condițiile de muncă și protecție a muncii și de protecție a mediului, în vigoare la nivel național.

**8.11**. Prestatorul este responsabil în totalitate pentru atingerea rezultatelor și calitatea livrabilelor solicitate prin caietul de sarcini-anexă la prezentul contract, iar costurile aferente sunt incluse în oferta acestuia.

**8.12.** Prestatorul se obligă sa despagubeasca achizitorul împotriva oricaror:

i) reclamații și actiuni în justitie, ce rezultă din sau în legatură cu serviciile prestate;

ii) daune-interese, costuri, taxe și cheltuieli de orice natură, aferente, cu excepția situației în care o astfel de încălcare rezultă din respectarea caietului de sarcini întocmit de către achizitor.

**8.13.** Prestatorul se obligă să despagubească achizitorul împotriva oricăror reclamații și acțiuni în justitie ce rezultă din încalcarea unor drepturi de proprietate intelectuală în legatură cu serviciile prestate.

**8.14.** Prestatorul este responsabil pentru orice viciu, necorelare, neconcordanță, omisiune a documentației elaborate conform prevederilor prezentului contract.

**8.15..** Acceptul, avizul, aprobarea acordata de achizitor în privința calității serviciilor sau plata acestora de către Achizitor nu exonerează prestatorul de îndeplinirea obligațiilor asumate prin prezentul contract.

**9. Obligaţiile principale ale Achizitorului**

**9.1**. Achizitorul se obligă să recepţioneze serviciile prestate de auditor în conformitate cu prevederile cap. 11 al prezentului contract.

9.2 Recepţia serviciilor de auditare financiară se va încheia prin elaborarea unui proces verbal de recepţie, de către o comisie formată din reprezentanţii achizitorului, în maximum 24 de ore (calculate în zile legale de lucru) de la finalizarea misiunii, pe baza facturii fiscale prezentate de prestator și a raportului de audit.

9.3.Achizitorul se obligă să plătească preţul, către prestator, numai pentru serviciile de auditare financiară efectiv prestate si în conformitate cu cerintele prezentului contract.

**9.4.** Achizitorul se obligă să pună la dispoziția prestatorului orice facilități și/sau informații pe care pe care le consideră necesare îndeplinirii contractului, în măsura în care achizitorul le deține.

**9.5.** Achizitorul prin responsabilii desemnați, are dreptul de a inspecta și/sau de a verifica serviciile menționate prestate pentru conformitatea lor cu specificațiile din caietul de sarcini.

**9.6.** Achizitorul este pe deplin responsabil de exactitatea documentelor şi a oricăror alte informaţii furnizate prestatorului precum şi pentru dispoziţiile sale.

**10. Sancţiuni pentru neîndeplinirea culpabilă a obligaţiilor**

**10.1.** În cazul în care, din culpa sa, prestatorul nu reuşeşte să îşi îndeplinească obligaţiile asumate, atunci achizitorul are dreptul de a deduce din valoarea contractului dobânda legală penalizatoare prevăzută la art. 3 alin. (2^1) din Ordonanţa Guvernului nr. 13/2011 privind dobânda legală remuneratorie şi penalizatoare pentru obligaţii băneşti, precum şi pentru reglementarea unor măsuri financiar-fiscale în domeniul bancar, aprobată prin Legea nr. 43/2012, cu completările ulterioare. Dobânda legală penalizatoare se aplică pentru fiecare zi de întârziere, până la îndeplinirea efectivă a obligaţiilor, prestatorul fiind de drept în întarziere începând cu prima zi de întârziere.

**10.2.** În cazul în care, din culpa sa, achizitorul nu îşi onorează facturile în termenul stabilit, furnizorul are dreptul de a solicita plata dobânzii legale penalizatoare aplicate la valoarea plăţii neefectuate, în conformitate cu art. 4 din Legea nr. 72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante. Dobânda legală penalizatoare se aplică pentru fiecare zi de întârziere, până la îndeplinirea efectivă a obligaţiilor.

**11. Recepţie şi verificări**

**11.1**. Achizitorul are dreptul de a verifica modul de prestare a serviciilor din prezentul contract, pentru a stabili conformitatea lor cu prevederile ofertei tehnice şi financiare a prestatorului și ale caietului de sarcini, anexe la prezentul contract.

**11.2.** Verificarile vor fi efectuate de către achizitor prin reprezentanții săi, în conformitate cu prevederile din prezentul contract.

**11.3.** Recepţia serviciilor corect și complet prestate se va realiza de către o comisie de receptie numită prin Decizia Rectorului Academiei de Studii Economice din București.

**11.4.** Cu excepția cazurilor de forță majoră, asa cum acestea sunt definite la capitolul specific din prezentul contract, nu se acceptă niciun motiv de întarziere în prestarea serviciilor, fapt pentru care prestatorul va intra sub incidenta clauzelor penalizatoare riscand aplicarea clauzei de reziliere a contractului și va primi certificat constatator negativ privind îndeplinirea contractului.

**12. Începere, finalizare, intarzieri, sistare**

**12.1.(1)** Prestatorul are obligatia de a începe prestarea serviciilor, în conformitate cu prevederile prezentului contract.

 **12.1.(2)** În cazul în care prestatorul suferă întarzieri și/ sau suportă costuri suplimentare, datorate în exclusivitate achizitorului, părțile pot stabili de comun acord, în scris, prin act aditional, prelungirea perioadei de prestare a serviciilor.

**12.2.(1)** Serviciile prestate în baza contractului trebuie finalizate în termenul convenit de părți, termen care se calculează de la data intrarii în vigoare a contractului.

**12.2. (2)** În cazul în care există:

i) orice motive de întarziere, ce nu se datorează prestatorului;

sau

ii) alte circumstante neobișnuite, susceptibile de a surveni altfel decât prin încalcarea contractului de prestator,

prestatorul este îndreptatit să solicite prelungirea perioadei de prestare a serviciilor, iar atunci părțile vor revizui, de comun acord, perioada de prestare a serviciilor, fără a fi afectate prevederile referitoare la prețul contractului, și vor semna un act aditional, în conditiile prevăzute de legislatța aplicabilă în domeniul achizițiilor publice.

**12.2.(3)** În situația în care achizitorul este de acord cu prelungirea termenului contractului, în condițiile art. 12.2.(2), prestatorul nu datorează penalități de întarziere pentru perioada cuprinsă între data inițială a finalizării serviciilor și până la data finalizării serviciilor.

 **13. Încetare și denunțare unilaterală a contractului**

 **13.1.** Prezentul contract încetează în următoarele situații:

* parțile convin de comun acord încetarea contractului;
* îndeplinirea obiectului contractului;
* prin reziliere, ca urmare a neexecutării cuplabile a obligațiilor ce ii incumbă potrivit prezentului contract;
* prin reziliere unilaterală a contractului în cazul în care auditorul financiar independent nu mai deține calitatea de auditor financiar recunoscut de CAFR;
* prin denunțare unilaterală în condițiile prevăzute la art. 222 alin. (1) si (2) si art. 223 alin. (1) si (2) din Legea 98/2016 privind achizițiile publice;
* prin imposibilitate de executare, în condițiile art. 17- Forta majora.

**13.2.** Nerespectarea obligațiilor asumate prin prezentul contract de către una dintre parți, pe parcursul perioadei de valabilitate a contractului, dă dreptul părții lezate de a considera contractul de drept reziliat și de a pretinde plata de daune-interese, dacă partea culpabilă nu își execută integral obligațiile în termenul stabilit în cadrul notificarii.

**13.3.** Încetarea contractului din orice motiv un afectează drepturile și obligațiile deja scadente.

**14. Amendamente**

**14.1**. Pe durata îndeplinirii prezentului contract, părțile contractante au dreptul de a conveni modificarea clauzelor contractului, prin act aditional, conform Legii nr. 98/2016, sectiunea a-2 “Modificarea contractului de achiziție publică/acordului-cadru”.

**14.2.** Modificarile aduse clauzelor prezentului contract vor fi valabile numai dacă se vor stipula în scris de către parțile contractante.

**14.3.** Orice modificare a contractului care nu respectă prevederile prezentului contract și ale legislației în vigoare va fi considerată nulă de drept.

**15. Subcontractanți**

**15.1.** Prestatorul are obligația, în cazul în care părți din contract le subcontractează, de a prezenta toate contractele încheiate cu subcontractanții desemnați. Contractele prezentate trebuie să fie în concordanță cu oferta prestatorului.

**15.2.** Lista subcontractanților, cu datele de recunoașterea ale acestora, cât și contractele încheiate cu aceștia se constituie în anexe la contract.

**15.3.(1)** Prestatorul este pe deplin raspunzator față de autoritatea contractantă de modul în care îndeplinește contractul.

**15.3.(2)** Subcontractantul este pe deplin raspunzator față de contractant de modul în care își îndeplineste partea sa din contract.

**15.3.(3)** Prestatorul are dreptul de a pretinde daune-interese subcontractanților dacă acețtia nu își îndeplinesc parte lor din contract.

**15.4.** Prestatorul are dreptul de a implica noi subcontractanti, pe durata executării contractului de achiziție publică, cu condiția ca nominalizarea acestora să nu reprezinte o modificare substanțială a contractului. În vederea implicării unor noi subcontractanți, contractantul va transmite autoritășții contractante datele de recunoastere ale acestora, astfel încat aceasta să poată analiza inexistența unor situatii de excludere a subcontractanților propusi.

**16. Cesiunea**

**16.1.** In prezentul contract de achizitie publica, NU este permisă cesiunea obligatiilor sau a creantelor, cu excepția cesiunii creanțelor în favoarea subcontractanților legata de partea/partile îndeplinite de către aceștia, cu respectarea prevederilor art 218 din Legea 98/2016, raportat la prevederile art 150 din HG 395/2016.

**16.2.** Încălcarea prevederilor art. 16.1. dă dreptul achizitorului de a rezilia prezentul contract în condițiile art. 13.

**17. Forța majoră**

**17.1.** Forța majoră este constatată de o autoritate competentă. Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care acesta acționează.

**17.2.** Forța majoră exonerează parțile contractante de îndeplinirea obligațiilor asumate prin prezentul contract, pe toată perioada în care aceasta acționează.

**17.3.** Indeplinirea contractului va fi suspendata in perioada de actiune a fortei majore, dar fara a prejudicia drepturile ce li se cuveneau partilor pana la aparitia acesteia.

**17.4.** Partea contractanta, care invoca forta majora, are obligatia de a notifica celeilalte parti, imediat si in mod complet producerea acesteia si de a lua orice masuri care ii stau la dispozitie in vederea limitatii consecintelor.

**17.5.** Partea contractanta care invoca forta majora are obligatia de a notifica celeilate parti incetarea cauzei acesteia in maximum 15 zile de la incetare.

**17.6.** Daca forta majora actioneaza sau de estimeaza ca va actiona o perioada mai mare de 1 luna, fiecare parte va avea dreptul sa notifice celeilalte parti incetarea de drept a prezentului contract, fara ca vreuna din parti sa poata pretinde celeilalte daune-interese.

**18 Solutionarea litigiilor**

**18.1.** Achizitorul şi Prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispute care se poate ivi între ei în cadrul sau în legătură cu îndeplinirea contractului.

**18.2.** Dacă, după 15 zile de la începerea acestor tratative, achizitorul si prestatorul nu reuşesc sa rezolve, în mod amiabil, o divergenţă contractuală, fiecare parte poate solicita ca disputa să se soluţioneze de către instanţa judecătorească competentă de pe raza Autoritatii contractante.

**21. Limba care guvernează contractul**

**21.1.** Limba care guvernează contractul este limba română.

**22. Comunicări**

**22.1. (1)** Orice comunicare dintre părți, referitoare la îndeplinirea prezentului contract, trebuie să fie transmisă în scris, la adresele menţionate în preambulul contractului.

**22.1. (2)** Orice document scris trebuie înregistrat atât în momentul transmiterii, cât și în momentul primirii.

**22.2.** Prin excepție, comunicările între parți se pot face și prin telefon, fax sau e-mail, cu condiția confirmării în scris a primirii comunicării și a înregistrării acesteia.

**23. Legea aplicabilă contractului**

**23.1.** Contractul va fi interpretat conform legilor din România.

**23.2.** Prezentul contract se completează de drept cu orice clause imperative impuse de Legea nr. 98/2016 şi legislaţia complementară, acestea devenind obligatorii pentru părţi.

Partile au inteles să încheie azi, ……..………, prezentul contract de servicii în 2 (două) exemplare originale, din care 1 (unul) exemplar pentru achizitor și 1 (unul) exemplar pentru prestator.

 **ACHIZITOR, PRESTATOR,**

**ACADEMIA DE STUDII ECONOMICE**

 **DIN BUCUREȘTI**

**RECTOR,**

Prof. univ. dr. Nicolae ISTUDOR

**DIRECTOR GENERAL ADMINISTRATIV,**

Lector Univ. Dr. Florin DOBRE

**DIRECTOR ECONOMIC,**

Ec. Loredana Gabriela DINULESCU

**VIZA C.F.P.**

**DIRECTOR DIRECȚIA JURIDIC**

**ȘI CONTENCIOS ADMINISTRATIV**

Director Elena GĂMAN

C.J. Elena BUCUR

**DIRECȚIA ACHIZIȚI PUBLICE**

Director Ec. Cristina NICULIE

**ȘEF BIROU CONTRACTARE**

**SI MONITORIZARE ACHIZITII PUBLICE**

Ing. Carmen Nicoleta ȚUCĂ

**RESPONSABIL ACHIZIȚIE PUBLICĂ,**

Director Ec. Cristina NICULIE

**DIRECTOR DE PROIECT**

Prof. Univ. Dr. Razvan Catalin DOBREA